ऋणादानप्रकरणम्
<table>		
		
<td><p>		
	अशीतिभागो वृद्धिः स्यान्मासि मासि सबन्धके   ।वर्णक्रमाच्छतं द्वित्रि चतुष्पञ्चकं अन्यथा   । । २.३७  । ।	</p>
<td><p>		
	कान्तारगास्तु दशकं सामुद्रा विंशकं शतम्  ।दद्युर्वा स्वकृतां वृद्धिं सर्वे सर्वासु जातिषु   । । २.३८  । ।	</p>
<td><p>		
	संततिस्तु पशुस्त्रीणां रसस्याष्टगुणा परा   ।वस्त्रधान्यहिरण्यानां चतुस्त्रिद्विगुणा परा   । । २.३९  । ।	</p>
<td><p>		
	प्रपन्नं साधयन्नर्थं न वाच्यो नृपतेर्भवेत् ।साध्यमानो नृपं गच्छन्दण्ड्यो दाप्यश्च तद्धनम्  । । २.४०  । ।	</p>
<td><p>		
	गृहीतानुक्रमाद्दाप्यो धनिनां अधमर्णिकः   ।दत्त्वा तु ब्राह्मणायैव नृपतेस्तदनन्तरम्  । । २.४१  । ।	</p>
<td><p>		
	राज्ञाधमर्णिको दाप्यः साधिताद्दशकं शतम्  ।पञ्चकं च शतं दाप्यः प्राप्तार्थो ह्युत्तमर्णिकः   । । २.४२  । ।	</p>
<td><p>		
	हीनजातिं परिक्षीणं ऋणार्थं कर्म कारयेत् ।ब्राह्मणस्तु परिक्षीणः शनैर्दाप्यो यथोदयम्  । । २.४३  । ।	</p>
<td><p>		
	दीयमानं न गृह्णाति प्रयुक्तं यः स्वकं धनम्  ।मध्यस्थस्थापितं चेत्स्याद्वर्धते न ततः परम्  । । २.४४  । ।	</p>
<td><p>		
	अविभक्तैः कुटुम्बार्थे यदृणं तु कृतं भवेत् ।दद्युस्तद्रिक्थिनः प्रेते प्रोषिते वा कुटुम्बिनि   । । २.४५  । ।	</p>
<td><p>		
	न योषित्पतिपुत्राभ्यां न पुत्रेण कृतं पिता   ।दद्यादृते कुटुम्बार्थान्न पतिः स्त्रीकृतं तथा   । । २.४६  । ।	</p>
<td><p>		
	सुराकामद्यूतकृतं दण्डशुल्कावशिष्टकम्  ।वृथादानं तथैवेह पुत्रो दद्यान्न पैतृकम्  । । २.४७  । ।	</p>
<td><p>		
	गोपशौण्डिकशैलूष रजकव्याधयोषिताम्  ।ऋणं दद्यात्पतिस्तेषां यस्माद्वृत्तिस्तदाश्रया   । । २.४८  । ।	</p>
<td><p>		
	प्रतिपन्नं स्त्रिया देयं पत्या वा सह यत्कृतम्  ।स्वयंकृतं वा यदृणं नान्यत्स्त्री दातुं अर्हति   । । २.४९  । ।	</p>
<td><p>		
	पितरि प्रोषिते प्रेते व्यसनाभिप्लुतेऽपि वा   ।पुत्रपौत्रैरृणं देयं निह्नवे साक्षिभावितम्  । । २.५०  । ।	</p>
<td><p>		
	रिक्थग्राह ऋणं दाप्यो योषिद्ग्राहस्तथैव च   ।पुत्रोऽनन्याश्रितद्रव्यः पुत्रहीनस्य रिक्थिनः   । । २.५१  । ।	</p>
<td><p>		
	भ्रातॄणां अथ दंपत्योः पितुः पुत्रस्य चैव हि   ।प्रातिभाव्यं ऋणं साक्ष्यं अविभक्ते न तु स्मृतम्  । । २.५२  । ।	</p>
<td><p>		
	दर्शने प्रत्यये दाने प्रातिभाव्यं विधीयते   ।आद्यौ तु वितथे दाप्यावितरस्य सुता अपि   । । २.५३  । ।	</p>
<td><p>		
	दर्शनप्रतिभूर्यत्र मृतः प्रात्ययिकोऽपि वा   ।न तत्पुत्रा ऋणं दद्युर्दद्युर्दानाय यः स्थितः   । । २.५४  । ।	</p>
<td><p>		
	बहवः स्युर्यदि स्वांशैर्दद्युः प्रतिभुवो धनम्  ।एकच्छायाश्रितेष्वेषु धनिकस्य यथारुचि   । । २.५५  । ।	</p>
<td><p>		
	प्रतिभूर्दापितो यत्तु प्रकाशं धनिनो धनम्  ।द्विगुणं प्रतिदातव्यं ऋणिकैस्तस्य तद्भवेत् । । २.५६  । ।	</p>
<td><p>		
	संततिः स्त्रीपशुष्वेव धान्यं त्रिगुणं एव च   ।वस्त्रं चतुर्गुणं प्रोक्तं रसश्चाष्टगुणस्तथा   । । २.५७  । ।	</p>
<td><p>		
	आधिः प्रणश्येद्द्विगुणे धने यदि न मोक्ष्यते   ।काले कालकृतो नश्येत्फलभोग्यो न नश्यति   । । २.५८  । ।	</p>
<td><p>		
	गोप्याधिभोगे नो वृद्धिः सोपकारे च हापिते   ।नष्टो देयो विनष्टश्च दैवराजकृतादृते   । । २.५९  । ।	</p>
<td><p>		
	आधेः स्वीकरणात्सिद्धी रक्ष्यमाणोऽप्यसारताम्  ।यातश्चेदन्य आधेयो धनभाग्वा धनी भवेत् । । २.६०  । ।	</p>
<td><p>		
	चरित्रबन्धककृतं स वृद्ध्या दापयेद्धनम्  ।सत्यंकारकृतं द्रव्यं द्विगुणं प्रतिदापयेत् । । २.६१  । ।	</p>
<td><p>		
	उपस्थितस्य मोक्तव्य आधिः स्तेनोऽन्यथा भवेत् ।प्रयोजकेऽसति धनं कुले न्यस्याधिं आप्नुयात् । । २.६२  । ।	</p>
<td><p>		
	तत्कालकृतमूल्यो वा तत्र तिष्ठेदवृद्धिकः   ।विना धारणकाद्वापि विक्रीणीत ससाक्षिकम्  । । २.६३  । ।	</p>
<td><p>		
	यदा तु द्विगुणीभूतं ऋणं आधौ तदा खलु   ।मोच्य आधिस्तदुत्पन्ने प्रविष्टे द्विगुणे धने   । । २.६४  । ।	</p>
</table>

धर्मशास्त्रम्